സന്തതം സ്തുതിചെയ്യുവിൻ പരനെ
സന്തതം സ്തുതി ചെയ്യുവിൻ പരനെ
ഹൃദി ചിന്ത തെല്ലും കലങ്ങാതെ

സന്തതം സ്തുതി ചെയ്യുന്നതെന്തു നല്ലതവൻ
ബഹു ചന്തമെഴും നാഥനല്ലോ ബന്ധുരാഭൻ താൻ
ബന്ധുവായോരിവൻ സാലേം അന്തരം വിനാ പണിയും
അന്ധരായ്‌ ചിതറിയോരെ ഹന്ത ശേഖരിച്ചിടുന്നു

അന്തരെ നുറുക്കമുള്ള സ്വന്ത ജനങ്ങളെയവൻ
അന്തികെ ചേർത്തണച്ചനുബന്ധനം ചെയ്യും
അന്ധകാരെ വിളങ്ങുമനന്ത താര ഗണങ്ങളിൻ
വൻ തുകയെ ഗ്രഹിച്ചു പേരന്തരമെന്യേയിടുന്നു

ശക്തിമാനവനധികം ബുദ്ധിമാനവനതിനാൽ
സത്വഗുണ പ്രധാനനായ്‌ സാധു ജനത്തെ
എത്രയുമുയർത്തി ദുഷ്ട മർത്ത്യരെ നിലം വരെയും
താഴ്ത്തിടുന്നതിനാൽ വാദ്യയുക്തമാം സ്തുതി കൊടുപ്പിൻ

കെ.വി. സൈമൺ രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ